Палажэнне Праект

аб правядзенні раённага этапу

Рэспубліканскай выставы-конкурсу

дэкаратыўна-прыкладной творчасці

 ”Саматканы цуд“

1. Агульныя палажэнні

Умовы аб правядзенні раённага этапу рэспубліканскай выставы-конкурсу дэкаратыўна-прыкладной творчасці ”Саматканы цуд“ распрацаваны ў адпаведнасці з Інструкцыяй аб парадку правядзення рэспубліканскіх мерапрыемстваў установамі дадатковай адукацыі дзяцей і моладзі з удзелам навучэнцаў, зацверджанай Пастановай Міністэрства адукацыі Рэспублікі Беларусь ад 06.07.2011 № 59

2. Мэта і задачы

Раённы этап рэспубліканскай выставы-конкурсу дэкаратыўна-прыкладной творчесці ”Саматканы цуд“ праводзіцца з мэтай патрыятычнага і духоўна-маральнага выхавання навучэнцаў праз іх далучэнне да каштоўнасцей беларускай культурнай спадчыны.

Задачы:

прыцягненне ўвагі дзяцей і творчай моладзі праз сродкі візуальнага мастацтва да народных мастацкіх рамёстваў, традыцыйнага і сучаснага макстацтва тэкстылю;

развіццё дзіцячай творчасці ў галіне дэкаратыўна-прыкладнога мастацтва;

выяўленне і падтрымка юных талентаў;

матывацыя падагогаў да удасканалення свайго прафесійнага майстэрства і інавацыйнага пошуку ў галіне дэкаратыўна-прыкладной творчасці.

3. Арганізатары выставы-конкурсу

- Аддзел па адукацыі Докшыцкага раёна;

- ДУДА ”Докшыцкі раённы цэнтр дзяцей і моладзі“.

4. Удзельнікі выставы-конкурсу

У выставе-конкурсе прымаюць удзел навучэнцы ўстаноў дадатковай адукацыі дзяцей і моладзі, устаноў агульнай сярэдняй адукацыі, у тым ліку тых, у якіх рэалізуюцца факультатыўныя заняткі мастацкай накіраванасці. Узрост ўдзельнікаў конкурсу: ад 6 да 18 гадоў, узроставыя катэгорыі: 6-9 гадоў, 10-13 гадоў, 14-18 гадоў.

5. Тэрміны, парадак і ўмовы правядзення

 выставы-конкурсу

Выстава-конкурс праводзіцца ў два этапы:

**першы этап (адборачны)** – праводзіцца ва ўстановах агульнай сярэдняй і дадатковай адукацыі дзяцей і моладзі ў лістападзе-снежні 2024 года;

**другі этап (адборачны)** – раённы – праводзіцца ў снежні 2024. 26-27 снежня будзе праводзіцца адбор на абласны этап выставы-конкурсу.

Работы пераможцаў і прызёраў раённага этапу прымуць удзел у абласным этапе рэспубліканскай выставы-конкурсу ў студзені 2025 года.

На выставу-конкурс прымаюцца індывідуальныя і калектыўныя работы, розныя па тэматыцы, кампазіцыі і тэхніцы выканання, традыцыйнага і сучаснага напрамку: ткацтва, вышыўка, народныя лялькі, лялькі ў нацыянальным строі, беларускі традыцыйны рэгіянальны касцюм, яго элементы і інтэрпрэтацыі, лямец, тэкстыльная аўтарская лялька, тэкстыльны арт-аб’ект (аб’ёмныя абстрактныя работы).

Работы павінны быць творчымі і арыгінальнымі ў тэматычным плане, у эксперыментаванні з матэрыялам, мець яркае і выразнае раскрыццё вобразаў; выкананы акуратна, згодна з тэхналогіямі, у адпаведнасці з кампазіцыйнымі асаблівасцямі.

Выстава-конкурс праводзіцца па наступных намінацыях:

* ”Вышыўка“;
* ”Ткацтва“;
* ”Габелен“;
* ”Лямец“;
* ”Вязанне“;
* ”Традыцыйная лялька“;
* ”Сучасная лялька“;
* ”Нацыянальны касцюм“;
* ”Тэкстыльны калаж“;
* ”Арт-аб’ект“.

На зваротным баку кожнай работы абавязкова размяшчаюцца каталожныя дадзеныя, дзе ўказваецца (дадатак 1):

* назва работы;
* прозвішча, імя і ўзрост аўтара;
* назва аб’яднання па інтарэсах;
* прозвішча, імя, імя па бацьку педагога;
* поўная назва ўстановы.

Конкурсныя работы і заяўкі (дадатак 1) на ўдзел у раённым этапе выставы-конкурсу згодна палажэнню прадстаўляюцца ў тэрмін **да 25 снежня** па адрасу: г. Докшыцы, вул. Ленінская, д.5, ДУДА ”Докшыцкі раённы цэнтр дзяцей і моладзі“, кантактны тэлефон: 5-97-91.

Прадстаўленне творчых работ на выставу-конкурс азначае аутаматычную згоду ўдзельніка і яго афіцыйнага прадстаўніка з палажэннем аб правядзенні выставы-конкурсу і з правам арганізатара на апрацоўку персанальных дадзеных. Арганізатары конкурсу маюць права на публікацыю спіскаў пераможцаў, выданне дыпломаў, афіш, каталогаў.

Таксама неабходна прадставіць маніторынг удзелу ўстановы адукацыі ў першым (школьным) адборачным этапе (гл. дадатак 2).

Этыкеткі і заяўка афармляюцца на беларускай мове і прадстаўляюцца ў друкаваным і электронным варыянце. Электронны варыянт (заяўка, этыкеткі, маніторынг) дасылаюцца на адрас электроннай пошты: cdt\_doksh@mail.ru з паметкай ”Саматканы цуд“.

6. Падвядзенне вынікаў выставы-конкурсу

Пераможцы і прызёры выставы-конкурсу вызначаюцца ў кожнай намінацыі асобна ў трох узроставых катэгорыях: 6-9 гадоў, 10-13 гадоў, 14-18 гадоў

Крытэрыі ацэнкі творчых работ:

* захаванне беларускіх народных рамёстваў;
* кампазіцыйнае і каляровае рашэнне;
* адзінства стылявога, мастацкага і вобразнага рашэння работы;
* арыгінальнасць ідэі, самабытнасць мастацкага ўвасаблення;
* спалучэнне традыцыйнай творчасці і сучаснай культуры;
* выкарыстанне новых тэхнік і тэхналогій у творчых работах.

Пераможцы і прызёры раённага этапу выставы-конкурсу ў кожнай з 11 намінацый і ў кожнай з 3-х узроставых катэгорый узнагароджваюцца дыпломамі I, II, III ступені аддзела па адукацыі Докшыцкага райвыканкама. Работы пераможцаў раённага этапу выставы-конкурсу будуць накіраваны для удзелу ў абласным этапе рэспубліканскай выставы-конкурсу дэкаратыўна-прыкладной творчасці “Саматканы цуд”.

7**.** Фінансаванне

Дастаўка экспанатаў на раённы этап рэспубліканскай выставы-конкурсу дэкаратыўна-прыкладной творчасці “Саматканы цуд” праводзіцца за кошт устаноў адукацыі.

Набыццё дыпломаў для ўзнагароджвання пераможцаў – 99 штук ( па 3 штукі ў кожнай з 11-ці намінацый і ў кожнай з 3-х узроставых катэгорый); дастаўка экспанатаў да месца правядзення абласнога этапу конкурсу ў г. Віцебск, вул. Шчарбакова-Набярэжная, д. 8 – ажыцяўляецца за кошт сродкаў раённага бюджэту, выдзеленых для правядзення цэнтралізаваных мерапрыемстваў.

Дадатак 1

Заяўка да ўдзелу ў раённым этапе рэспубліканскай

выставы-конкурсу дэкаратыўна-прыкладной творчасці

 ”Саматканы цуд“

|  |  |  |  |  |  |
| --- | --- | --- | --- | --- | --- |
| № п/п | Назва работы | Прозвішча, імя аўтара, узрост | Назва аб’яднання па інтарэсах | Прозвішча, імя, імя па бацьку педагога | Назва ўстановы |
| Намінацыя ”Вышыўка“ |
|  |  |  |  |  |  |

|  |
| --- |
| ”Вясна“**Бандарэнка Дзіяна, 10 гадоў**Аб’яднанне па інтарэсах”З кветкамі праз стагоддзі“педагог Бандарэнка Вольга ВітальеўнаДУДА ”Докшыцкі раённы цэнтр дзяцей і моладзі“ |

Дадатак 2

Маніторынг ўдзелу

ў раённым этапе рэспубліканскай выставы-конкурс

дэкаратыўна-прыкладной творчасці ”Саматканы цуд“

|  |  |  |  |
| --- | --- | --- | --- |
| Этапы | Колькасць прадстаўленных работ усяго | Колькасць аб’яднанняў па інтарэсах усяго | Колькасць удзельнікаў усяго |
| першы (ва ўстановах адукацыі) |  |  |  |
| другі (раённы, гарадскі) |  |  |  |